TSTH ปิดตลาดวันนี้ที่ 0.74 บ. บวกเกือบ 9% รับมาตรการ AD
TSTH ปิดตลาดวันนี้ราคาอยู่ที่ 0.74 บ. บวก 0.06 บ. หรือ 8.82% สูงสุดที่ 0.86 บ. ต่ำสุดที่ 0.74 บ. มูลค่าการซื้อขาย 180.20 ลบ. โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากข่าวกระทรวงพาณิชย์จะประกาศใช้มาตรการตอบโต้การทุ่มตลาด (AD)
20 มี.ค. 2560

ผู้สื่อข่าวรายงานว่า ราคาหุ้นบริษัท ทาทา สตีล (ประเทศไทย) จำกัด (มหาชน) หรือ TSTH ปิดตลาดวันนี้อยู่ที่ 0.74 บาท บวก 0.06 บาท หรือ 8.82% สูงสุดที่ 0.86 บาท ต่ำสุดที่ 0.74 บาท มูลค่าการซื้อขาย 180.20 ล้านบาท ขณะที่ดัชนีโดยรวมลบ 0.47%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า กระทรวงพาณิชย์จะประกาศใช้ มาตรการตอบโต้การทุ่มตลาด (Anti-dumping: AD) ในเร็วๆ นี้ ซึ่งการใช้มาตรการดังกล่าวจะมีการคิดภาษีในอัตรา 18.5% และสูงสุดที่ 30-40% เป็นระยะเวลา 4 ปี เพื่อสกัดกั้นเหล็กลวดคาร์บอนต่ำจากประเทศจีน
อนึ่ง TSTH เป็นผู้ดำเนินธุรกิจการลงทุน (Holding company) ในบริษัทที่ผลิตและจำหน่ายสินค้าเหล็กเส้น เหล็กลวด และเหล็กรูปพรรณขนาดเล็ก ซึ่งใช้ในอุตสาหกรรมก่อสร้าง